**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2020

**REFERAT DE APROBARE**

**la proiectul de hotărâre privind aprobarea acordului de colaborare între municipiul Câmpulung Moldovenesc și societatea comercială La Timu S.R.L. în vederea organizării evenimentului „BUCOVINA SKI FEST”**

 Din perspectiva preocupării actuale pentru promovarea pârtiei de ski din Masivul Rarău, municipalitatea este deschisă la propuneri de genul celei avansate de societatea comercială La Timu S.R.L., reprezentată de Burcea Ana-Maria, prin care ne-a solicitat sprijinul logistic și financiar în vederea organizării evenimentului **„BUCOVINA SKI FEST”**.

 Aflat la prima ediție, evenimentul se va desfășura în perioada 7-9 februarie, pe pârtia de ski Rarău și propune un week-end de concursuri și competiții, petreceri pe pârtie,concerte outdoor și indoor (garaj ratrac), apres ski parties.

În cadrul evenimentului vor urca pe scena artiști precum Jungle Brown, Jurjak, Roadkill Soda, Peter Green, Nerub, Chovos.

 Având în vedere costurile mari pentru organizarea acestui eveniment, societatea solicită municipalității un sprijin financiar în valoare de 10.000 lei.

 Contribuția municipiului în organizarea acestui eveniment constă în:

* ajutor financiar în valoare de 10.000 lei(contribuție la onorariile artiștilor și plata serviciilor de montare/demontare scenă și sonorizare);
* punerea la dispoziție a scenei din dotarea primăriei;
* aprobările necesare pentru organizarea evenimentului(poliție, jandarmerie, pompieri);
* asigurarea de toalete ecologice și salubrizarea zonei în timpul și după eveniment;
* asigurarea transportului pentru artiști cu mașina primăriei(Suceava-Câmpulung Moldovenesc).

 Apreciem că organizarea unui astfel de eveniment, care îmbină două sfere, una către muzică, iar cealaltă către sporturile de iarnă, contribuie la promovarea pârtiei de ski și a municipiului nostru, oferind locuitorilor și turiștilor spectacole de bună calitate, fără eforturi bugetare semnificative.

 Cu aceste precizări, inițiez prezentul proiect de hotărâre pe care îl supun spre dezbatere și aprobare Consiliului local.

**PRIMAR,**

**Negură Mihăiță**